Gong Li

Gong Li (; s. 31. joulukuuta 1965 Shenyang, Liaoning) on kiinalainen näyttelijä. Hän on yksi Kiinan kansainvälisesti tunnetuimmista ja vaikutusvaltaisimmista näyttelijöistä.

Gongin läpimurtorooli oli elokuvassa Punainen pelto (1988). Hän nousi kansainväliseen tunnettuuteen tähdittämällä Zhang Yimoun ohjaamia elokuvia, kuten Punainen lyhty (1991). Uransa aikana hän on saanut lukuisia palkintoja ja näytellyt sekä kiinalaisissa että kansainvälisissä elokuvissa. Hänen merkittävimpiin rooleihinsa kuuluvat myös Jäähyväiset jalkavaimolle (1993) ja Geishan muistelmat (2005).

Gong on vaikuttanut keskeisesti kiinalaisen elokuvan kansainvälisen tunnettuuden lisäämiseen. Hänen realistiset roolisuorituksensa naisina, jotka pyrkivät vapautumaan feodalismin ja patriarkaatin kahleista, ovat edistäneet hänen elokuviensa kansainvälistä menestystä. Häntä pidetään uuden sukupolven kiinalaisen naisen edustajana; naisena, joka on kasvanut perinteisessä kulttuurissa, mutta omaksunut feministisiä arvoja.

 Lapsuus ja nuoruus 

Gong Li syntyi 31. joulukuuta 1965 Shenyangissa, Liaoningissa, viisilapsisen perheen nuorimpana. Hänen isänsä, Gong Lize, oli taloustieteen professori Liaoningin yliopistossa, jossa myös hänen äitinsä, Zhao Ying, työskenteli. Gongilla on neljä vanhempaa sisarusta: kolme isoveljeä ja yksi isosisko.Chan 2016.

Kun Gong oli lapsi, hänen isänsä siirtyi työskentelemään Shandongin yliopiston kauppakorkeakouluun Jinanissa, missä Gong varttui. Kouluaikoinaan hän alkoi esiintyä sekä laulaa ja tanssia.Chan 2016.

Gong valmistui Jinanin lukiosta vuonna 1983. Vuonna 1985 hänet hyväksyttiin opiskelemaan arvostettuun draamakouluun Pekingissä, mistä hän valmistui vuonna 1989.

 Ura 

 Läpimurto ja yhteistyö Zhang Yimoun kanssa 

Ollessaan vielä opiskelija Gong sai pääroolin kapinallisena morsiamena Zhang Yimoun ohjaamassa elokuvassa Punainen pelto (1988). Elokuva oli kansainvälinen arvostelumenestys, ja se palkittiin muun muassa parhaan elokuvan Kultaisella karhulla Berliinin elokuvajuhlilla. Elokuva aloitti myös Gongin ja Zhangin menestyksekkään yhteistyön, ja seuraavien vuosien aikana Gong tähditti useita Zhangin ohjaamia elokuvia.

1980-luvun lopussa hän esiintyi muun muassa hongkongilaisessa elokuvassa Terrakottasoturi (1989), jossa hän näytteli kolmea eri roolia. Elokuvassa hän teki ensimmäisen komediaroolinsa, ja hänen vastanäyttelijänään toimi Zhang.

Gong kehitti oman, luonnollisuutta korostavan näyttelijäntyylinsä. Hän uskoo, että taiteen lähde on todellinen elämä, ja pyrkii esittämään todentuntuisia hahmoja. Vuonna 1990 hän esiintyi Zhangin ohjaamassa elokuvassa Ju Dou – kielletty rakkaus, joka rikkoi Hongkongissa lipputuloennätyksiä elokuvana, jonka pääosassa oli mannerkiinalainen näyttelijä. Elokuvassa hän näytteli nimiroolissa vahvaluonteista naista, joka pakotetaan avioliittoon. Elokuva oli ehdolla muun muassa parhaan vieraskielisen elokuvan Oscar-palkinnon saajaksi.

pienois|pysty|vasen|Gong Cannesin elokuvajuhlilla vuonna 1998.

Ju Doun jälkeen Gongin menestyksekäs yhteistyö Zhangin kanssa jatkui. Hän näytteli parhaan vieraskielisen elokuvan Oscar-ehdokkuuden saaneessa elokuvassa Punainen lyhty (1991), jossa hän esitti jälleen avioliittoon vastoin tahtoaan joutuvaa voimakastahtoista naista. Seuraavana vuonna ilmestyneessä ja Venetsian elokuvajuhlilla parhaan elokuvan Kultaisella leijonalla palkitussa elokuvassa Qiu Jun tarina (1992) hän näytteli nimiroolissa raskaana olevaa sitkeää maalaisnaista. Hänet palkittiin roolisuorituksestaan oikeutta vaativana Qiu Ju’na parhaan naisnäyttelijän Coppa Volpi -palkinnolla Venetsian elokuvajuhlilla.

Gong esitti monipuolisia rooleja myös parodisissa gangsterielokuvissa, kevyissä draamoissa ja kungfukomedioissa. Parhaimpina pidetyt roolisuorituksensa hän teki kuitenkin mannerkiinalaisten ohjaajien kanssa. Vuonna 1993 hän näytteli ovelaa, määrätietoista mutta herkkää prostituoitua Chen Kaigen ohjaamassa elokuvassa Jäähyväiset jalkavaimolle, joka voitti parhaan elokuvan Kultaisen palmun Cannesin elokuvajuhlilla ja sai parhaan vieraskielisen elokuvan Oscar-ehdokkuuden.

Toisin kuin monet muut kiinalaiset tähdet, Gong arvosteli kotimaansa sensuuria. Elokuvat Jäähyväiset jalkavaimolle ja Qiu Jun tarina kiellettiin aluksi Kiinassa, koska niiden katsottiin arvostelevan hallitusta. Ju Dou – kielletty rakkaus puolestaan leimattiin ”nuorison fyysiselle ja henkiselle terveydelle haitalliseksi”, koska se esitti seksuaalisuutta.

Vuonna 1994 Gong näytteli boheemia taidemaalaria Pan Yuliangia elokuvassa Naistaiteilijan vainottu sielu. Samana vuonna hän esiintyi Zhangin ohjaamassa elokuvassa Elämänkaari, joka kertoo pariskunnan elämästä 1940-luvulta 1970-luvulle. Elokuva antoi Gongille mahdollisuuden tutkia roolihahmonsa kehitystä nuoresta ylhäissyntyisestä uhkapelurin vaimosta energiseksi maalaisnaiseksi ja lopulta helläksi isoäidiksi. Esittämällä lukuisia moderneja ja itsenäisiä naisia Gongista tuli uuden kiinalaisen naisen symboli.

 Kansainvälinen ura 

pienois|pysty|Gong Moskovassa vuonna 2001.

1990-luvun puolivälissä Gongista tuli ensimmäinen kiinalainen näyttelijä, joka esiintyi Time-aikakauslehden kannessa vuonna 1996, ja hän näytteli rikollispomon rakastajatarta Zhangin ohjaamassa elokuvassa Shanghain triadi (1995), jota seurasivat muun muassa Hollywood-elokuva Chinese Box (1997), jossa hänen vastanäyttelijänään oli Jeremy Irons, sekä Chenin ohjaama elokuva Keisari ja salamurhaaja (1998), jossa hän näytteli vakoilevaa keisarin rakastajatarta. Chinese Box oli hänen ensimmäinen englanninkielinen elokuvansa.

Vuonna 2000 Gong toimi Berliinin elokuvajuhlien pääkilpailun tuomariston puheenjohtajana. Kyseessä oli ensimmäinen kerta, kun kiinalainen kutsuttiin hoitamaan näin arvostettua tehtävää merkittävillä länsimaisilla elokuvajuhlilla.  Pian sen jälkeen hän toimi pääkilpailun tuomariston puheenjohtajana myös Venetsian elokuvajuhlilla vuonna 2002.

2000-luvun alkupuolella Gong näytteli kuuron pojan kamppailevaa, työssäkäyvää yksinhuoltajaäitiä elokuvassa Piaoliang mama (2000), naista, joka joutuu valitsemaan kahden rakastetun välillä elokuvassa Zhou Yu de huoche (2002), sekä roolin Wong Kar-wain ohjaamassa elokuvassa
2046 (2004).

Yksi Gongin tunnetuimmista rooleista oli vanhemman, kostonhaluisen geishan Hatsumomon rooli Rob Marshallin ohjaamassa englanninkielisessä Hollywood-elokuvassa Geishan muistelmat vuonna 2005. Hänen roolisuorituksensa sai kriitikoilta kehuja ja elokuva oli menestys, mutta kiinalaisen näyttelijän valinta japanilaisen hahmon esittäjäksi herätti kritiikkiä. Esimerkiksi Kiinan hallitus kielsi elokuvan.

Yli vuosikymmenen jälkeen Gong ja Zhang jatkoivat yhteistyötään elokuvassa Kultaisen kukan kirous (2006). Gong esittää siinä keisarinnaa, joka yrittää estää miestään murhaamasta häntä. Hänet palkittiin roolisuorituksestaan parhaan naispääosan Hongkongin elokuvapalkinnolla.

2000-luvun loppupuolella Gong näytteli myös yhdysvaltalaisissa elokuvissa Miami Vice (2006) ja Nuori Hannibal (2007).

Vuonna 2010 Ranskan kulttuuriministeri myönsi Gongille Ordre des Arts et des Lettres -kunniaritarikunnan kunniamerkin komentajan arvossa. Hänestä tuli ensimmäinen kiinalainen nainen, jolle kyseinen kunnianosoitus myönnettiin. Samana vuonna hän näytteli yhdysvaltalaiseen vakoojaan rakastuvaa gangsterin naisystävää heikon vastaanoton saaneessa elokuvassa Shanghai. Vuonna 2011 hän esiintyi elokuvassa Wo zhi nü ren xin, joka on vuoden 2000 yhdysvaltalaisen elokuvan kiinalainen uudelleenfilmatisointi.

Gong esitti kamppailevaa naista kulttuurivallankumouksen aikana Zhangin ohjaamassa elokuvassa Gui lai (2014). Hän oli ehdolla suorituksestaan parhaan naispääosan Kultainen hevonen -palkinnon, eli ”kiinankielisen maailman Oscarin”, saajaksi.

pienois|pysty|Gong Cannesin elokuvajuhlilla vuonna 2007.

Gongin myöhempiin elokuviin kuuluvat Xi You Ji zhi Sun Wu Kong san da Bai Gu Jing (2016), Lou Yen ohjaama mustavalkoinen Lan Xin Da Ju Yuan (2019), joka sijoittuu japanilaisten miehittämään Shanghaihin, sekä Duoguan (2020), jossa hän näytteli todellista Kiinan naisten lentopallomaajoukkueen valmentajaa Lang Pingiä. Lisäksi hän esiintyi Disneyn Mulan-elokuvassa (2020), jossa hän näytteli pahista.

 Julkisuuskuva 

Gong on valittu yhdysvaltalaisen People-aikakauslehden lukijaäänestyksessä maailman kauneimpien naisten joukkoon. Vuonna 2006 hänet äänestettiin Kiinan kauneimmaksi henkilöksi kiinalaisen Xin Jing Bao -sanomalehden järjestämässä kyselyssä.

Gong on toiminut kansainvälisenä mainoskasvona ja brändilähettiläänä useille tunnetuille brändeille, kuten L’Oréalille, Hisenselle, Cartierille, Chopardille ja Piaget’lle. Hän oli L’Oréalin ensimmäinen kiinalainen brändilähettiläs.

 Yksityiselämä 

Gongin ja ohjaaja Zhang Yimoun suhde alkoi elokuvan Punainen pelto tuotannon aikana. Zhang oli tuolloin naimisissa, ja suhde herätti laajaa huomiota. Zhang erosi lopulta vaimostaan, ja pari muutti yhteen. He erosivat vuonna 1995.

Vuonna 1996 Gong avioitui singaporelaisen tupakkateollisuuden liikemiehen Ooi Hoe Seongin kanssa. Hän sai Singaporen kansalaisuuden vuonna 2008. Avioliitto päättyi eroon vuonna 2009.

Vuonna 2016 Gong tapasi ranskalaisen säveltäjän Jean-Michel Jarren Pariisissa. He avioituivat vuonna 2019.

 Hyväntekeväisyystyö 

Gong on ollut aktiivinen hyväntekeväisyystyössä. Vuonna 2000 hänet nimitettiin Yhdistyneiden kansakuntien elintarvike- ja maatalousjärjestön (FAO) hyvän tahdon lähettilääksi sekä Unescon rauhan taiteilijaksi. Vuonna 2008 hänet nimitettiin myös YK:n ympäristöohjelman kansainväliseksi ympäristölähettilääksi.

 Elokuvat 

pienois|pysty|Gong Cannesin elokuvajuhlilla vuonna 2011.

 Vuosi Suomenkielinen nimi Alkuperäinen nimi Rooli 1988  Punainen pelto  Hong gaoliang (红高梁)  Jiu’er1989 Yi dai yao hou (一代妖后)  Gui LianDaihao meizhoubao (代号美洲豹)  A Li Terrakottasoturi  Qin yong (秦俑)  Han Dong’er / Zhu Lili / Yamaguchi Yasuko 1990  Ju Dou – kielletty rakkaus  Ju Dou (菊豆)  Ju Dou1991 Dou hap 2 zi soeng hoi taan dou sing (賭俠2之上海灘賭聖)  Jyu Sin / Jyu Mung Punainen lyhty  Da hong denglong gao gao gua (大紅燈籠高高掛)  Song LianHou mun je jin (豪門夜宴)  tarjoilija1992  Qiu Jun tarina  Qiu Ju da guansi (秋菊打官司)  Qiu JuMang sing si fan (夢醒時分)  Ma Li1993  Jäähyväiset jalkavaimolle  Ba wang bie ji (霸王别姬)  Ju XianTong Bak Fu dim Cau Hoeng (唐伯虎點秋香)  Cau Hoeng1994 San Tin Lung Baat Bou zi Tin Saan Tung Lou (新天龍八部之天山童姥)  Mou Haang Wan Naistaiteilijan vainottu sielu  Hua hun (画魂)  Pan Yuliang Elämänkaari  Huo zhe (活着)  Xu JiazhenXi Chu ba wang (西楚霸王)  keisarinna Lü Zhi 1995  Shanghain triadi  Yao a yao, yao dao waipo qiao (摇啊摇，摇到外婆桥)  Xiao Jinbao 1996 Fengyue (風月)  Pang Ruyi 1997 Chinese Box  Vivian 1998  Keisari ja salamurhaaja  Jing Ke ci Qin Wang (荆柯刺秦王)  lady Zhao 2000 Piaoliang mama (漂亮妈妈)  Sun Liying 2002 Zhou Yu de huoche (周渔的火车)  Zhou Yu2004 2046  Su LizhenEros  neiti Hua 2005  Geishan muistelmat  Memoirs of a Geisha  Hatsumomo2006 Miami Vice  Isabella Kultaisen kukan kirous  Man cheng jin dai huang jin jia (满城尽带黄金甲)  keisarinna Phoenix2007  Nuori Hannibal  Hannibal Rising  lady Murasaki Shikibu My Blueberry Nights  Lanmei zhi ye (藍莓之夜)  Su Lin  2010 Shanghai  Anna Lan-Ting 2011 Wo zhi nü ren xin (我知女人心)  Li Yilong 2014 Gui lai (归来)  Feng Wanyu 2016 Xi You Ji zhi Sun Wu Kong san da Bai Gu Jing (西游记之孙悟空三打白骨精)  Bai Gu Jing 2019 Lan Xin Da Ju Yuan (蘭心大劇院)  Yu Jin2020 Duoguan (夺冠)  Lang PingMulan  Xianniang 

 Lähteet 

 Chan, Shirley Wai: Gong Li. Artikkeli. Julkaisussa  Saatavana rajoitetusti sähkökirjana Google-kirjoissa.

 Viitteet 

 Aiheesta muualla 



Luokka:Kiinalaiset näyttelijät
Luokka:Vuonna 1965 syntyneet
Luokka:Elävät henkilöt